Legal Document

Category: 824

Text:
54. ΠΡ ΑΞΗ ΥΠΟΥΡΓ. ΣΥΜΒ. υπ’ αριθ. 57 της 12/22 Μαΐου 1989 (ΦΕΚ Α΄128) Διαρρύθμιση του αποκλειστικού δικαιώματος του Κράτους για διάθεση πετρελαιοειδών για την κάλυψη των αναγκών της Ελληνικής αγοράς. Έχοντας υπόψη τις διατάξεις: α.Του άρθρ. 1 παρ. 1 και του άρθρ. 4 του Νόμ. 1571/85 (ΦΕΚ Α΄ 192/85) όπως τροποποιήθηκαν με το Νόμ. 1769/88 (ΦΕΚ Α΄ 66/88) για «ρύθμιση θεμάτων πετρελαϊκής πολιτικής και εμπορίας πετρελαιοειδών και άλλες διατάξεις». β.Του άρθρ. 10 του Π.Δ. 437/85 «Περί κατανομής και ανακατανομής των αρμοδιοτήτων των Υπουργείων» (ΦΕΚ Α΄ 157/85). γ.Του Π.Δ. 238/79 «Περί Οργανισμού του Υπουργείου Βιομηχανίας και Ενέργειας» (ΦΕΚ Α΄ 66/79), όπως συμπληρώθηκε με το Π.Δ. 456/85» «Μεταφορά αρμοδιοτήτων υπηρεσιών και προσωπικού στα Υπουργεία Περιβάλλοντος, Χωροταξίας και Δημοσίων Έργων, Βιομηχανίας, Ενέργειας και Τεχνολογίας, Εμπορίου και Μεταφορών και Επικοινωνιών από το Υπουργείο Εθνικής Οικονομίας και το Υπουργείο Περιβάλλοντος, Χωροταξίας και Δημοσίων Έργων». δ.Του δεύτερου εδαφίου της παρ. 2 του άρθρ. 4 του Νόμ. 1571/85 με το οποίο οι εμπορευόμενες τα πετρελαιοειδή εταιρείες έχουν δικαίωμα επιλογής του προμηθευτή τους για διάθεση πετρελαιοειδών εφοδιασμού πλοίων και αεροσκαφών που έχουν ιδιαίτερη φορολογική μεταχείριση και που οι ποσότητες των οποίων ανέρχονται σε ποσοστό περίπου 25% της Ελληνικής αγοράς. ε.Τις ανάγκες της ομαλής λειτουργίας της Εθνικής Οικονομίας, της κάλυψης των κενών της αγοράς και της εξασφάλισης της δημόσιας ασφάλειας και εθνικής άμυνας της χώρας. στ.Την εισήγηση του Υπουργού Βιομηχανίας Ενέργειας και Τεχνολογίας, αποφασίζουμε: Το δικαίωμα των εταιρειών εμπορίας πετρελαιοειδών να επιλέγουν ελεύθερα τον προμηθευτή προϊόντων προέλευσης χωρών-μελών της Ευρωπαϊκής Κοινότητας για την κάλυψη αναγκών της Ελληνικής αγοράς, πλην της αγοράς καυσίμων που προορίζονται για εφοδιασμό πλοίων και αεροσκαφών, καθορίζεται από 1 Ιαν. 1990 σε 100% συνολικά και κατά προϊόν. 13.Ε.λ.54 Πετρελαιοειδή